Document ID: 31996R1064

ΚΑΝΟΝΙΣΜΟΣ (ΕΚ) αριθ. 1064/96 ΤΟΥ ΣΥΜΒΟΥΛΙΟΥ της 10ης Ιουνίου 1996 για την τροποποίηση του κανονισμού (ΕΚ) αριθ. 3077/95 για τη θέσπιση, για το 1996, ορισμένων μέτρων διατήρησης και διαχείρισης των αλιευτικών πόρων που εφαρμόζονται σε σκάφη που φέρουν τη σημαία των Νήσων Φερόε
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3760/92 του Συμβουλίου, της 20ής Δεκεμβρίου 1992, για τη θέσπιση κοινοτικού συστήματος για την αλιεία και την υδατοκαλλιέργεια (1), και ιδίως το άρθρο 8 παράγραφος 4,
την πρόταση της Επιτροπής,
Εκτιμώντας:
ότι με τον κανονισμό (ΕΚ) αριθ. 3077/95 (2) κατανέμονται, για το 1996, ορισμένες ποσοστώσεις αλιευμάτων σε σκάφη που φέρουν τη σημαία των Νήσων Φερόε, στα κοινοτικά ύδατα 7
ότι μια ποσόστωση αλιεύματος 5 890 τόνων για το σκουμπρί χορηγήθηκε στις Νήσους Φερόε στις υποδιαιρέσεις CIEM VI a, VII e, f και h για το 1996 7 ότι η ποσόστωση αυτή πρέπει να μειωθεί προκειμένου να ληφθεί υπόψη η μείωση του TAC για το σκουμπρί για την εν λόγω περιοχή 7
ότι, σύμφωνα με τη διαδικασία που προβλέπεται στο άρθρο 2 της αλιευτικής συμφωνίας μεταξύ της Ευρωπαϊκής Οικονομικής Κοινότητας, αφενός, και της κυβέρνησης της Δανίας και της τοπικής κυβέρνησης των Νήσων Φερόε, αφετέρου (3), τα μέρη διεξήγαγαν περαιτέρω διαβουλεύσεις σχετικά με τα αμοιβαία αλιευτικά δικαιώματα για το 1996 7
ότι οι διαβουλεύσεις αυτές περατώθηκαν με μείωση της προαναφερθείσας ποσόστωσης 7
ότι εναπόκειται στο Συμβούλιο να θεσπίσει τους ειδικούς όρους αλίευσης των εν λόγω αλιευμάτων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα Ι του κανονισμού (ΕΚ) αριθ. 3077/95, οι ποσότητες σχετικά με το σκουμπρί στην υποδιαίρεση CIEM VI a, VII e, f και h αντικαθίστανται με τις ποσότητες του παραρτήματος του παρόντος κανονισμού.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 10 Ιουνίου 1996.

Labels: 8
18
6